Luettelo televisiosarjan Glee jaksoista
Jaksot > Viides tuotantokausi: 2013–2014

| Jakso | Alkuperäinen nimi | Suomenkielinen nimi | Jakson kuvaus | Esityspäivä Suomessa | Alkuperäinen esityspäivä | Katsojia USA:ssa |
| --- | --- | --- | --- | --- | --- | --- |
| 1 | Love, Love, Love | Rakkautta vaan tarvitaan | Viidennen tuotantokauden avausjaksossa Uudet tuulet saa tehtäväkseen esittää Beatlesin kappaleita. Blaine suunnittelee Kurtille suuren yllätyksen. Rachel on yhä lähempänä roolia Funny Girl -musikaalissa, mutta tarvitsee Santanan apua. Sue on palannut McKinleyn kouluun, tällä kertaa rehtoriksi. | 27.02.2015 | 26.9.2013 | 5,06 milj. |
| 2 | Tina in the Sky with Diamonds | Tina timantteineen taivaalla | Kuoro laulaa lisää Beatlesin kappaleita ja Tina haluaa päästä tanssiaisten kuningattareksi. Huutosakin uusi ilkeilijä Bree aikoo nolata Tinan ja yrittää värvätä Kittyn mukaan juoneen, mutta tämä ei tiedä ollako kuorolaisten vai huutosakkilaisten puolella. Santana ystävystyy uuden työtoverinsa Danin (Demi Lovato, Camp Rock) kanssa. Kurt valaa uskoa Racheliin, joka stressaa Broadway-roolinsa kohtaloa. | 02.03.2015 | 3.10.2013 | 4,42 milj. |
| 3 | The Quarterback | Pelinrakentajan muistolle | Ystävät kerääntyvät McKinleyn koululle muistamaan äkillisesti kuollutta Finniä ja laulamaan hänen muistolleen. Kurt, Burt ja Carole käyvät läpi Finnin tavaroita. Will ja Shannon auttavat muita suremaan, mutta Emma huomaa, että Will itse ei osaa itkeä. Myös Rachel esittää omat hyvästinsä Finnille. Jakso on omistettu kesällä 2013 äkillisesti kuolleen Finnin näyttelijän Cory Monteithin muistolle. | 03.03.2015 | 10.10.2013 | 7,39 milj. |
| 4 | A Katy or a Gaga | Katy vai Gaga? | Jotkut ovat luonteeltaan iloisia ja pirteitä kuten Katy Perry, toiset taas synkkiä ja mystisiä kuten Lady Gaga. Kuorokisoissa pitää hallita kaikki tyylilajit, joten Will laittaa katymaiset kuorolaiset esittämään Gagaa ja gagamaiset Katya. Kurt on päättänyt perustaa bändin ja järjestää koelaulut. Paikalle saapuu uskomaton ilmestys Starchild (pop-tähti Adam Lambert), joka herättää Kurtissa ristiriitaisia tunteita. | 04.03.2015 | 7.11.2013 | 4,01 milj. |
| 5 | The End of Twerk | Twerkkauksen loppu | Blainen innostus twerkkaamiseen saa Willin kannustamaan kuorolaisia astumaan pois mukavuusalueeltaan ja kokeilemaan jotakin uutta ja villiä. Sue luonnollisesti vastustaa twerkkausta henkeen ja vereen. Myös Kurt ja Rachel etsivät uusia ja villejä kokemuksia, ja Kurt päätyy tekemään jotakin harkitsematonta. Unique joutuu kiusatuksi poikien vessassa ja joutuu jälleen pohtimaan sukupuoli-identiteettiään. | 05.03.2015 | 14.11.2013 | 4,22 milj. |
| 6 | Movin' Out | Lähtökuopissa | Blaine ja Sam lähtevät käymään New Yorkissa, Blaine pyrkiäkseen NYADAan ja Sam löytääkseen todellisen intohimonsa. Artie kannustaa Beckyä pyrkimään yliopistoon. Kuorossa kuhistaan Marleyn ja Jaken välirikosta ja lauletaan Billy Joelin lauluja. | 06.03.2015 | 21.11.2013 | 4,09 milj. |
| 7 | Puppet Master | Nukketeatteria | Blaine alkaa määräillä muita, kun on aika päättää kuorokisojen loppukilpailussa esitettävät kappaleet. Kurt sanoo, että Blaine vetelee muita naruista kuin nukkeja, ja niin Blaine kuin muutama muukin näkee outoja hallusinaatioita, joissa kuorolaiset muuttuvat muppet-hahmoiksi. Kurt itse aikoo pakottaa tuoreen bändinsä keikalle paikkaan, johon muut jäsenet eivät haluaisi. | 09.03.2015 | 28.11.2013 | 2,84 milj. |
| 8 | Previously Unaired Christmas | Ennennäkemätön joulujakso | Koulussa järjestetään kuusenkoristelukilpailu, johon kuorolaiset ja Becky osallistuvat erittäin voitonhaluisina. Lähinnä kuorolaisista koostuva joulukerho saa tehtäväkseen esittää elävää joulukuvaelmaa, ja neitsyt Marian rooliin on tunkua. Santana kyläilee New Yorkissa Rachelin ja Kurtin luona. Rachel on hankkinut kolmikolle työn ostoskeskuksen tonttuina, mutta kaikki ei mene suunnitelmien mukaan. | 10.03.2015 | 5.12.2013 | 3,29 milj. |
| 9 | Frenemies | Tekoystäviä | Kurt pelkää, että Starchild omii bändin itselleen ja päättää vahtia tätä lähemmin. Rachelin ja Santanan välit viilenevät kertarysäyksellä. Sue laittaa Tinan ja Artien kilpailemaan luokan priimuksen arvonimestä. | 11.03.2015 | 25.2.2014 | 2,99 milj. |
| 10 | Trio | Trio | Tina, Sam ja Blaine päättävät ottaa kaiken irti viimeisistä koulupäivistään ennen valmistumista. Will ja Emma yrittävät lasta täydellä tarmolla. Ystävät yrittävät korjata Rachelin ja Santanan tulehtuneita välejä. | 12.03.2015 | 4.3.2014 | 2,68 milj. |
| 11 | City of Angels | Enkelten kaupunki | Showkuorokisojen finaali on viimein käsillä, ja paljon on vaakalaudalla: Sue on ilmoittanut lakkauttavansa kuoron, jos voittoa ei tule. Kuorolla ei ole ollut henkistä johtajaa Finnin jälkeen, ja vastassa on huippukuoro Äänijytky, jonka jäsenet harrastavat akrobatiaa ja treenaavat koulunkäynnin sijaan. | 13.03.2015 | 11.3.2014 | 2,30 milj. |
| 12 | 100 | Sadas jakso | Gleen sadannessa jaksossa nykyiset ja entiset kuorolaiset kokoontuvat koululle laulamaan yhdessä Suen lakkauttaman kuoron läksiäisiksi. Paikalle ilmestyy myös pari tuttua yllätysvierasta, kuten April Rhodes (Kristin Chenoweth). | 16.03.2015 | 18.3.2014 | 2,80 milj. |
| 13 | New Directions | Uudet tuulet | Entiset ja nykyiset kuorolaiset hyvästelevät lakkautettua kuoroa. April Rhodes (Kristin Chenoweth) ja Holly Holliday (Gwyneth Paltrow) yrittävät kaikkensa kuoron pelastamiseksi, mutta Sue on kova vastus. Viimein on valmistujaisten aika. | 17.03.2015 | 25.3.2014 | 2,68 milj. |
| 14 | New New York | Uusi New York | Sam, Artie ja Blaine ovat muuttaneet New Yorkiin opiskelemaan. Kurt alkaa ahdistua, kun Blaine on koko ajan läsnä, niin kotona kuin koulussakin. Artie kohtaa haasteita suurkaupungin vilinässä seikkaillessaan. Samin mallinura ei ole ottaa tuulta alleen. | 18.03.2015 | 1.4.2014 | 2,59 milj. |
| 15 | Bash' | Isku vasten kasvoja | NYADAssa on taas lukukaudenpäätöskonsertin aika, mutta Rachelilla on ongelmia yhdistää työ ja opiskelu. Rachel tekee rajun päätöksen tulevaisuutensa suhteen. Kurtia ja Blainea vaivaa lähistöllä sattunut tapaus, jossa homonuori hakattiin sairaalakuntoon. Mercedes pähkäilee, onko valkoihoisen kanssa seurustelu haitaksi uralle. | 19.03.2015 | 8.4.2014 | 2,78 milj. |
| 16 | Tested | Testeissä | Artiella on viimein vientiä tyttöjen kesken, mutta sukupuolitautitestistä saatu yllättävä tulos sekoittaa pakkaa. Mercedes ja Sam yrittävät sopia tuoreen suhteensa pelisääntöjä. Blainella on ulkonäköpaineita. | 20.03.2015 | 15.4.2014 | 2,44 milj. |
| 17 | Opening Night | Ensi-ilta | Rachelin ensi-ilta Broadwaylla on tullut. Ennakkonäytösten epäviralliset kritiikit saavat Rachelin ensi kertaa elämässään pelkäämään esiintymistä. Ystävät yrittävät rohkaista häntä, toisin kuin paikalle myös lennähtänyt Sue, joka suhtautuu sekä musikaaleihin että New Yorkiin halveksuen. Paineet ovat kovat: jos musikaali saa huonot arvostelut, ensi-ilta jää myös viimeiseksi näytökseksi. | 23.03.2015 | 22.4.2014 | 2,45 milj. |
| 18 | The Back-Up Plan | Varasuunnitelma | Rachel tekeytyy sairaaksi saadakseen illan vapaaksi työstään Broadwaylla ja lentää Los Angelesiin tv-sarjan koe-esiintymiseen. Blaine tekee vaikutuksen rikkaaseen mesenaattiin June Dollawayhin (näyttelijälegenda Shirley MacLaine). Mercedes haluaa Santanan laulamaan levylleen. | 24.03.2015 | 29.4.2014 | 2,41 milj. |
| 19 | Old Dog New Tricks | Vanha koira, uudet temput | Rachel päättää kohentaa julkisuuskuvaansa järjestämällä hyväntekeväisyystempauksen kodittomien koirien hyväksi. Sam haluaisi adoptoida koiran, mutta Mercedes epäilee, pystyykö tämä huolehtimaan siitä. Kurt tutustuu vanhukseen, joka on järjestämässä musikaaliesitystä vanhainkodissaan. | 25.03.2015 | 6.5.2014 | 2,10 milj. |
| 20 | The Untitled Rachel Berry Project | Rachel Berry -show | Tuotantoyhtiö lähettää käsikirjoittajan New Yorkiin luomaan uutta tv-sarjaa, joka perustuu Rachelin elämään. Blaine valmistautuu June Dollawayn (Shirley MacLaine) järjestämään konserttiin. Sam saa elämänsä tilaisuuden mallinurallaan. | 26.03.2015 | 13.5.2014 | 1,87 milj. |